section_heading: Jemen pod Sasanidima
paragraph_text: Ovakav razvoj događaja bio je rezultat ekspanzivne politike koju je vodio sasanidski kralj Hozroje II. Parviz (590. – 628.), čiji je cilj bio osigurati svoje carstvo u pograničnom području kao što je Jemen, i ne dozvoliti Bizantu da se tu ustali. Nakon smrti Hozroja II. 628., sasanidski satrap južne Arabije - Badhan, prešao je na islam, a s njim i cijeli Jemen.